San Miguel del Cinca

San Miguel del Cinca [sanmiGEL delZINka] estas municipo de Hispanio, en la okcidento de la komarko Meza Cinko (kies ĉefurbo estas Monzón) apartenanta al la suda parto de la Provinco Huesko (regiono Aragono).

 Geografio 
eta|maldekstre|220ra|Pomar de Cinca.
eta|maldekstre|220ra|Estiche de Cinca.
eta|maldekstre|220ra|Santalecina.
Ĝia granda municipa teritorio estas en la okcidento de la komarko Meza Cinko, sude de la teritorio de Monzono, norde de tiu de Alcolea de Cinca kaj okcidente de tiu de Binaced. Ĝi estas ĉe la mezo de la valo de la rivero Cinca.

La loĝlokoj de Pueyo de Santa Cruz, nome de nordo suden Pomar de Cinca, Estiche de Cinca kaj Santalecina, estas sur la dekstra bordo de la rivero Cinca. La municipa teritorio estas trapasata per la regiona ŝoseo A-130 kiu komunikas kun Monzono norde kaj kun Alcolea de Cinca sude.

 Historio 
La araboj loĝis en la valo de Cinca kiun ili menciis kiel la "rivero de la olivarboj" (Cinca) kaj ili lasis ankaŭ la nomon de la rivero Alcanadre kaj de la loĝlokoj Zaidín, Binaced, Albalate, Almunia, Alfántega, Almudáfar kaj Alcolea. La islama etapo lasis urbecon tipan, kun mallarĝaj kaj labirintaj stratetoj, kun abundaj kurboj kaj sakostratetoj. Aktuale ankoraŭ abundas la domoj el briko, parte pro la abundo de argilo en la zono.

Ekde la falo de la Kaliflando de Kordovo en 1010, la areo ekdependis de Zaragozo, Ilerdo aŭ Ŭesko, depende de la povo de la koncerna tajfo. Fraga kaj Ilerdo estos konkeritaj de kristanoj samtage, nome la 24an de Oktobro 1149. Tiam ŝajne Fraga dependis de Ilerdo, kiu siavice apartenis al la tajfa regno de Zaragozo. Tiuepoke oni atingis favoran konsideron por la islamanoj kiuj restis, regotaj per sia propra juro. La forpelo de la moriskoj de 1610 rezultis en grava krizo en la loka ekonomio. Dum ĉirkaŭ ok jarcentoj la moriskoj estis grava parto de la loĝantaro, esenca ekonomie en agrikulturo kaj artmetioj.

La municipo formiĝis la 16an de novembro 1972BOE​ per la unuiĝo de la loĝlokoj Estiche de Cinca, Pomar de Cinca kaj Santalecina.

Multaj loĝlokoj de la areo perdis loĝantaron laŭlonge de la 20-a jarcento pro rura elmigrado, kaj same ĉe San Miguel del Cinca: oni malaltiĝis ĝis nunaj 801 loĝantoj totale por la tri loĝlokoj.

 Aktualo 
La loka ekonomio evoluis el la tradiciaj agrikulturo (cerealoj, fruktarboj) kaj brutobredado (ŝafoj, porkoj kaj bovoj) al kultura kaj rura turismo.

 Vidindaĵoj 
 Preĝejo.

 Vidu ankaŭ 
 Municipoj de la provinco Ŭesko

 Referencoj 

 Bibliografio 
 Ángel Canellas kaj Ángel San Vicente (1996). Rutas románicas en Aragón. Encuentro ediciones.
 Aragón constante histórica. Publicaciones de la Caja de Ahorros de Zaragoza, Aragón y Rioja. 1979.
 Ubieto Arteta, Antonio (1981-1989). Historia de Aragón. 6 vol. Zaragoza: Anubar.
 CONTE OLIVEROS, Jesús. “Personajes y Escritores de Huesca y Provincia”. Ed. Librería General (Zaragoza 1981)

 Eksteraj ligiloj 

Kategorio:Municipoj de la provinco Ŭesko